stanford-oval/wikipedia huggingface dataset:
דרך הביטחון
סלילה והגנה

כדי לאבטח את סלילתה של דרך הביטחון ואת בניית גשר העץ עליו חצתה הדרך את נחל איילון לכיוון השער הצפוני של מקוה ישראל, נתפס ב-4 בדצמבר 1947 על ידי נוטרים בית נטוש בקצה פרדס בבעלות ערבית, עם חצר גדולה מוקפת חומה, בגדה המערבית של נחל איילון, שכונה "המצודה". ממערב לבית ובצמוד לו נמתחה מסילת הרכבת יפו-ירושלים. הבית והחצר נקבעו כעמדה, בסיס ל'מחלקת המצודה' שהשתייכה ל'פלוגה המיוחדת', אנשי חי"ש, ששמרה על דרך הביטחון משכונת התקווה עד מקוה ישראל. לימים הוצבה מדרום ומעבר לכביש, כיום הכניסה לבית הספר הולץ, לוחית זיכרון.
ממערב הגנו על ראשיתה של הדרך שתי עמדות של ההגנה בבתי החרושת "היוצק" ו"הספירט".
דרך הביטחון פתרה את בעיית החסימה באבו כביר, אך היה צריך לפתור גם את חסימת הכביש לירושלים באזור יאזור שנסגר סופית לתחבורה יהודית לאחר רצח שבעת הנוטרים.
כדי לעקוף את יאזור היה צורך להאריך את דרך הביטחון משכונת מולדת לכביש צומת בית דגן-ראשון לציון בפאתי נחלת יהודה. זה הצריך הכשרת דרך בחולות בתוך הפרדסים והקמת מזקפי ביטחון לאורכה. רק בסוף ינואר 1948 הושלמה כל דרך הביטחון. ראשיתה בשכונת עזרא, חצתה את האיילון על גשר עץ עד לשער מקוה ישראל. הדרך המשיכה בתוך מקוה ישראל לחולון ומשם לחוסמסה ולמולדת וממולדת דרך הפרדסים לכביש בית דג'ן-ראשון לציון ליד נחלת יהודה.
השמירה על הביטחון בדרך זו דרשה הקצאת כוחות רבים בעיקר בקטע מולדת-ראשון לציון שעבר בתוך פרדסים ערביים. בתחילה הוטל תפקיד הבטחת הדרך על כוח פלמ"ח וממחצית פברואר 1948 הועבר תפקיד זה לפלוגה מחטיבת גבעתי שבסיסה היה במולדת וקיבל שם מחנה 88. בלילה נערכו מארבים וביום בוצעו סיורים לגילוי  מוקשים. המכוניות הורשו לעבור רק לאחר בדיקת הדרך. לאורך הדרך היו מזקפי הגנה נייחים שאוישו כל שעות היום.
חסן סלאמה פקד על אנשיו לפגוע בתחבורה היהודית העושה דרכה בדרך הביטחון על ידי מיקוש. ב-11 בפברואר 1948 הוטמנו מוקשים חשמליים בקטע הדרך המרוחק 300 מטר מהכביש הראשי. המוקשים הופעלו מרחוק מתחת לאוטובוס גדוש נוסעים שהגיע מראשון לציון. 8 נוסעים נפגעו קשה ו-21 נפצעו קל. הש"י גילה כי מניחי המוקשים יצאו מביתו של זוהדי אבו ג'אבן ליד צומת בית דגן. הוחלט לפוצץ את הבית והפעולה הוטלה על מחלקה מפלוגה ב' בגדוד 52 בפיקודו של הסמ"פ שלמה להט. הפעולה בוצעה ב-26 בפברואר 1948 בהצלחה. הבית פוצץ ו-15 ערבים נהרגו. מכיוון שהתברר ששליש מהבית נותר על כנו בוצעה פעולה חוזרת ב-8 במרץ 1948 ופיצוץ הבית הושלם. במקום הפעולה יש אנדרטה קטנה ועליה סיפור הקרב.
ב-29 בפברואר 1948, לאחר שהבריטים פרקו את אנשי ההגנה מנשקם תקפו הערבים את העמדות "היוצק" ו"הספירט", כבשו אותם והרגו 10 לוחמים של ההגנה שהיו בנסיגה למקוה ישראל. הסכם בין ההגנה לבריטים הוביל להשתלטות בריטית על העמדות, סילוק הכוח הערבי ונוכחות בריטית במקום עד פינויים מהארץ. שתי לוחיות זיכרון ל"היוצק" ול"ספירט" הוצבו בצומת חולון.
עם כיבוש יאזור נתבטל הצורך בדרך הביטחון.
הנצחה

עיריית חולון והמוזיאון לתולדות העיר מפעילים תוכנית שימור, מתוך כוונה לשקם את הדרך בקטע מולדת - נחלת יהודה ולהופכה לאתר תיירות.
במסגרת פרויקט גן סיפור הוקם גן סיפור על דרך הביטחון ליד חוסמסה. חלק קטן מהכביש המקורי נשמר ובמקום הוקמה תצוגה של שיירה שבראשה חוצבים וכלים כבדים הסוללים את הדרך לשיירת כלי רכב הנעה מאחוריהם. במקום שלטי הסבר על דרך הביטחון.
גלריה

משלט זיכרון ל"מצודה" בכניסה לבית הספר הולץ
אנדרטת זיכרון במחלף חולון, לנרצחים בבית החרושת "היוצק" במלחמת העצמאות
שלטי זיכרון לבתי החרושת "היוצק" ו"ספירט" בצומת חולון
שלט הסבר ומפה של דרך הביטחון בחולון
שלט הסבר בגן סיפור "דרך הביטחון" בחולון
מזקף הבאר - עמדת בטון בדרך הביטחון ליד נחלת יהודה
מגדל המים במולדת
לוח הסבר על דרך הביטחון במולדת
גן סיפור "דרך הביטחון" בחולון
ראו גם

תל אביב במלחמת העצמאות
לקריאה נוספת

חטיבת גבעתי במלחמת הקוממיות: הוצאת מערכות, 1958.
IDigital

| --- | --- |
לוגו iDigital
 נתונים כלליים
 סוג:  חברה פרטית
 תקופת הפעילות:  2008–הווה (כ־17 שנים)
 חברת אם:  אייקון גרופ
 משרד ראשי:  רמת החייל
 בעלות:  משפחת נבטיאן
 מוצרים עיקריים:  שיווק מקינטוש ; אייפון ; אייפוד ; אייפד
 מנכ"ל:  דוידי פיאמנטה
 עובדים:  300
  
 https://www.idigital.co.il/
 
איי-דיגיטל סטור בע"מ, המוכרת במותג iDigital, היא חברה ישראלית המפעילה בישראל רשת שיווק, שבה 18 חנויות וחנות מקוונת, למוצרי חברת אפל, ומספקת שירותי תמיכה וייעוץ ואחריות יצרן.
החברה הוקמה במאי 2008, והיא חברה בת בבעלות מלאה של החברה הציבורית אייקון גרופ בע"מ (iCon Group), המפיצה את מוצרי אפל בישראל.
היסטוריה

ב-21 בספטמבר 2008 נפתחה החנות הראשונה של הרשת בקניון רמת אביב בתל אביב. לרשת יש 18 סניפים בפריסה ארצית, לחנויות יש נראות דומה מאוד לחנויות Apple Store מחוץ לישראל. הסניפים בחיפה, תל אביב, באר שבע וירושלים מוגדרים על ידי אפל כמרכזי שירות שלה.
לחברה גם מוקד מכירות טלפוני ואתר אינטרנט עם חנות אונליין.
בשנת 2010 החלה החברה במכירה, באמצעות חברת פלאפון תקשורת, של אייפון ללא נעילת SIM וללא התחייבות לאף מפעילה סלולרית.
בשנת 2018 חנכה iDigital את iExpert - מרכז מידע שבו ניתן למצוא מדריכים כתובים, טיפים ומדריכי וידאו על מוצרי אפל. בנוסף למדריכים, בסניפים ניתנים שירותים ללקוחות המתקשים בתפעול, בפתיחת Apple ID, בהעברת מידע למכשיר החדש, הדרכות אישיות של צעדים ראשונים על מחשב Mac ועוד.
בשנת 2021 נפתחה רשת בת חדשה של iDigital בשם iDigital Goodiz. ברשת שלושה סניפים, והיא המתמחה באביזרים לסמארטפון.
iDigital מקיימת מדי שנה מכירה מוקדמת של האיפון שרק יצא ומאפשרת טרייד אין למגוון מוצרים כולל מחשבי מק.
החברה האם, אייקון גרופ בע"מ, הייתה בבעלות של קרן השקעות סקיי, עם השותפים קרן פיטנגו ובנק הפועלים. בדצמבר 2021 הונפקו מניות אייקון גרופ בבורסה לניירות ערך בתל אביב.
ב-2014 הגישה המועצה הישראלית לצרכנות תובענה ייצוגית נגד החברה בגין שירות לקוי, חיוב שלא כדין והונאת צרכנים, ב-2022 הושג הסכם פשרה לפיו איי-דיגיטל תפצה לקוחות ביותר מ-2 מיליון ש"ח.
הערות שוליים

↑  מעבדת איידיגיטל
↑  "לראשונה בישראל: מעבדת תיקונים רשמית למוצרי אפל". TGspot. 2017-08-01. נבדק ב-2018-11-24.
↑  ינון בן שושן, אפל הסמיכה את איידיגיטל לתקן מסכי אייפון בסניפים, באתר ישראל היום, 2 בדצמבר 2020
↑  אודות iDigital
↑  יאיר מור, ‏איידיגיטל פתחה חנות עשירית בישראל עם תערוכה ייחודית, באתר ‏מאקו‏, 9 באפריל 2014
↑  עודד ירון, הצלחה ל-oyDigital: חברת iDigital מקצרת זמן הטיפול ברוכשי מק בחו"ל, באתר הארץ, 15 באוקטובר 2009
↑  שי ענבל, בלעדי ל"כלכליסט": iDigital תמכור אייפונים פתוחים לכל הרשתות, באתר כלכליסט, 6 באפריל 2010
↑  שי ענבל, בלעדי: איידיגיטל החלה למכור אייפונים פתוחים לכל הרשתות בחנויותיה, באתר כלכליסט, 30 באפריל 2010
↑  סתיו נמר, ‏רשת איידיגיטל הכריזה על מועדון, מעבדה נוספת ושירות שילוח מהיר של המכשיר המתוקן, באתר מעריב אונליין, 18 ביוני 2019
↑  סתיו נמר, ‏iDigital השיקה שירות תיקון מסכים למכשירי האייפון, באתר מעריב אונליין, 1 באוגוסט 2017
↑  סתיו נמר, ‏כמו בחנויות של אפל: איידיגיטל משיקה שירות הדרכות למכשירים, באתר מעריב אונליין, 3 ביולי 2018
↑  ערוץ 7, בין המצטרפים: נציגי מכירות, אחמ"שים, מנהלים ועובדי מטה מ-18 חנויות הרשת ברחבי הארץ, באתר ערוץ 7, 5 ביולי 2020
↑  מעריב אונליין, ‏נשבר לכם המסך של האייפון. לאפל יש חדשות טובות עבורכם, באתר מעריב אונליין, 2 בדצמבר 2020
↑  סתיו נמר, ‏איידיגיטל משיקה רשת חדשה לאביזרי סלולר, באתר מעריב אונליין, 9 במרץ 2021
↑  לי סיביליה‏, חנות שלישית לרשת iDigital GOODIZ בהשקעה של כמיליון שקל, באתר וואלה, 15 באוגוסט 2021
↑  הגר בוחבוט, הקרב על האייפון: מה קורה באיידיגיטל?, באתר ynet, 13 בדצמבר 2020
↑  טירוף אייפון 12: ההרשמה לאיסוף בלילה הלבן של iDigital נסגרה, באתר וואלה, 14 בדצמבר 2020
↑  ינון בן שושן, אייפון 12: זה תאריך ההשקה של סדרת הדגל של אפל בישראל, באתר ישראל היום, 25 בנובמבר 2020
↑  מירב קריסטל, איידיגיטל השיקה טרייד אין למחשבי מק - בדקנו האם משתלם, באתר ynet, 22 ביוני 2020
↑  תשקיף אייקון גרופ בע"מ, באתר "מאיה", דצמבר 2021
↑  ינון בן שושן‏, איידיגיטל תפצה לקוחות ביותר מ-2 מיליון שקלים: "לא עדכנו אם התיקון יעשה בחלק משומש", באתר וואלה, 5 ביולי 2022
החבר'ה הרעים

| --- | --- |

 מבוסס על:  Malavita 
 בימוי:  לוק בסון 
 הופק בידי:  וירג'יניה סילה, מרטין סקורסזה, ראיין קוואנו, לוק בסון 
 תסריט:  לוק בסון, בפסקה זו רשומה אחת נוספת שטרם תורגמה 
 עריכה:  ז'וליין ריי 
 שחקנים ראשיים:  טומי לי ג'ונס (Robert Stansfield) רוברט דה נירו John D'Leo דומיניק לומברדוזי דיאנה אגרון מישל פייפר Jan Hammenecker 
 מוזיקה:  יבגני גלפרין 
 צילום:  תיירי ארבוגסט 
 מדינה:  צרפת, ארצות הברית 
 חברת הפקה:  EuropaCorp 
 חברה מפיצה:  ProVideo, רלטיביטי מדיה, נטפליקס 
 שיטת הפצה:  וידאו על פי דרישה 
 הקרנת בכורה:  26 בספטמבר 2013 
 משך הקרנה:  111 דק' 
 שפת הסרט:  אנגלית, צרפתית 
 סוגה:  סרט פשע, סרט קומדיה שחורה, סרט קומדיה, סרט פעולה, סרט מתח 
 מקום התרחשות:  ניו יורק, פריז 
 הכנסות באתר מוג'ו:   malavita
 thefamilymovie.tumblr.com
 דף הסרט ב־IMDb
 
החבר'ה הרעים (באנגלית: The Family) הוא סרט קומדיה שחורה-פשע משנת 2013 בבימויו של לוק בסון, המבוסס על הרומן הצרפתי "Malavita" מאת טונינו בנאקויסטה. הסרט עוקב אחר משפחת מאפיה אמריקאית הנכנסת לתוכנית להגנת עדים ומנסה להסתגל לחיים בעיירה קטנה בצרפת.
עלילת הסרט

ג'ובאני מנזוני (רוברט דה נירו), בוס מאפיה לשעבר שהלשין על חבריו, מועבר עם משפחתו – אשתו מגי (מישל פייפר), בתו בל (דיאנה אגרון) ובנו וורן (ג'ון ד'ליאו) – לעיירה נורמנדי בצרפת במסגרת תוכנית להגנת עדים של ה-FBI. למרות מאמציו של הסוכן רוברט סטנספילד (טומי לי ג'ונס) לשמור עליהם, המשפחה מתקשה להתרגל לחיים החדשים ונוטה לחזור להרגלים הישנים, מה שמסכן את זהותם הסודית.
צוות השחקנים

רוברט דה נירו – מגלם את ג'ובאני מנזוני / פרד בלייק, בוס מאפיה לשעבר המנסה להסתגל לחיים החדשים.
מישל פייפר – מגלמת את מגי בלייק, אשתו של ג'ובאני, המתקשה להתרגל לתרבות הצרפתית.
טומי לי ג'ונס – מגלם את הסוכן רוברט סטנספילד, האחראי על הגנת המשפחה.
דיאנה אגרון – מגלמת את בל בלייק, בתם המתבגרת של ג'ובאני ומגי.
ג'ון ד'ליאו – מגלם את וורן בלייק, בנם הצעיר של ג'ובאני ומגי.
ביקורות

הסרט קיבל ביקורות מעורבות. באתר Rotten Tomatoes, הסרט מחזיק בציון של 29% על סמך 138 ביקורות. ב-Metacritic, הציון הממוצע הוא 42 מתוך 100, בהתבסס על 33 ביקורות. מבקרים שיבחו את צוות השחקנים, אך ביקרו את הטון הלא אחיד של הסרט.
באתר הביקורות HTmag נכתב: "היו לי המון ציפיות כאשר הלכתי לראות את "החבר'ה הרעים כי יש לו נתוני פתיחה טובים. אופציה נחמדה ליומית ולא יותר מזה."
הערות שוליים

↑  Tonino Benacquista (2010). Badfellas. Bitter Lemon Press. ISBN 978-1-904738-43-5.
↑  איתמר נימרוד, ביקורת: סרט לסופשבוע - החבר'ה הרעים - The Family, באתר מגזין HT, ‏2013-09-27
טונינו בנאקוויסטה, המחבר של Malavita .
אברקדברה

אַבְּרָקָדַבְּרָה (או אברא כדברא) היא מילת קסם. לפי מאמיני תורת הנסתר אם היא כתובה על קמע, ביכולתה לשחרר את נושא הקמע ממחלות. יכולת זו של המילה הופיעה בספר De Medicina Praecepta, שאותו כתב רופאו של הקיסר הרומי קרקלה, קווינטוס סרנוס.
צלב קמיע עשוי כסף מהמאה  ה-6-7, ועליו אותיות כישוף בדומה לאברקדברה
מקור המילה

אין ידיעה ודאית על מקור המילה ועל פירושה. קיים מספר רב של השערות בנושא:
בלוח שנמצא באוגרית מצוי שם העצם : hbrk (אברכ), ייתכן שפרושה מכשף.
משמעות הביטוי בארמית "אברא כדברא" – אמת כדבריי – כלומר ציווי להפוך מילים למציאות. -בכך יש אזכור למעשה בריאת העולם שגם הוא נעשה באמצעות "עשרה מאמרות" (לדוגמה: ביום הראשון נאמר "יְהִי-אוֹר").-
טענה נוספת היא כי מקור המילה בשמו של האל היווני אברקסס, שנקרא גם אברסקס, והתגלגל למילה אברקדברה.
במילה מצויות ארבע האותיות הראשונות באלפבית הלטיני A-Bra-Ca-Dabra. ייתכן שזהו שם של שד נושן שהיה שד המחלות.
גרסה אחרת למקור הביטוי טוענת כי "אברה" הוא שיבוש של "הברכה" (בלשון סגי נהור: "הקללה"), ודברה היא המילה הארמית למחלת הדבר.
לפי גרסה אחרת, מדובר בדקלום לחש או ברכה, והמשמעות המילולית של הביטוי היא "אברך (אבר) את הבורא (קדברה)".
גרסה נוספת למקור המילה מתרגם אותה מארמית "אברהם שדיבר". הגרסה הזו נשענת על דברי חז"ל האומרים שאברהם לימד לבניו מן הפלגשים דרכים כיצד לבצע כשפים, ושלחם למזרח הרחוק.
פירוש ארמי/עברי אחר מפרש את המילה כאזכור לשילוש הקדוש: אברא - סילוף של אב ובר (בן) קדברה - ראשי תיבות "קדוש ברוך הוא" (האב, הבן ורוח הקודש הנוצרים).
בלטינית, HABRA CADABRA משמעותו "תהיה כאן גופה". בעבר הביטוי היה שמיש במעשי כישוף שבחלקם ניסו מכשפים להרוג זה את זה, ולא במופעי קוסמות כמובן.
על פי עמרם קהתי, מקור המילה הוא עברי, ומשמעותה ארבע-אחד-ארבע. אם נסדר את האותיות הלועזיות ונקרא אותן מימין לשמאל ABRA-CAD-ABRA, פונטית, המילה תקרא ארבע-אחד-ארבע (CAD הוא חד, אחד). סכום המילים 4+1+4=9, "תשעה" או האות "ט" מסמלים את הרוע, כוחות החושך וממלכת השדים בספרות הקבלה. המילה "תשעה" כוללת רק ארבע אותיות לכן, אין אפשרות לכתוב את הפירמידה ההפוכה לתשעה ימים. זאת הסיבה שיצרו את ה"תשעה" על ידי "ארבע"+"אחד"+"ארבע. כלומר, המילה "ארבעאחדארבע" שהיא מילה בת 11 אותיות, מאפשרת יצירת הפירמידה ההפוכה, המחסלת את השד (או המחלה) בעזרת הפחתת אות ראשונה מימין, עבור כל יום מתשעת הימים, שבהם עונד החולה את הקמע. את המילה "אחד" כתבו במקור בסדר שונה כ"דאח" כדי "לבלבל את השד" ולצורכי כישוף שונים, כפי שהיה מקובל ביצירת קמעות בזמן הקדום. הסבר זה מצליח במקום שכל ההסברים האחרים נמנעו מלהסביר מדוע החולה צריך לענוד את הקמע במשך תשעה ימים. לפי הסבר זה הקמע צריך להראות כך:
א ר ב ע א ח ד א ר ב ע


ר ב ע א ח ד א ר ב ע


ב ע א ח ד א ר ב ע


ע א ח ד א ר ב ע


א ח ד א ר ב ע


ח ד א ר ב ע


ד א ר ב ע


א ר ב ע


ר ב ע


ב ע


ע
על פי סרנוס, שהשתמש בכישוף כדי לטפל בחום, יש לכתוב את המילה ABRACADABRA אחת־עשרה פעמים על פיסת נייר, כשכל אות נעלמת כל פעם:
ABRACADABRA


ABRACADABR


ABRACADAB


ABRACADA


ABRACAD


ABRACA


ABRAC


ABRA


ABR


AB


A
את הנייר היה צריך לקשור עם חוט עור מחיה סביב צווארו של החולה עם פשתן. ביום התשיעי, עמד החולה כשגבו לנהר הזורם מזרחה, והשליך אחורנית את הבד. כשמוססו המים את המילים, החום היה נעלם. הפופולריות של השיטה עלתה בימי הביניים, והיו אף שניסו להשתמש בה כדי לרפא את המגפה השחורה.
באופן דומה בעברית:
א ב ר א ק ד ב ר א


א ב ר א ק ד ב ר


א ב ר א ק ד ב


א ב ר א ק ד


א ב ר א ק


א ב ר א


א ב ר


א ב


א
קמע בעל צורה דומה מכיל את שמו של שברירי, השד הגורם לעיוורון, כך:
ש ב ר י ר י


ב ר י ר י


ר י ר י


י ר י


ר י


י
כיום המילה משמשת להטוטנים וקוסמים מאחזי עיניים בדומה לביטוי "הוקוס פוקוס" על מנת להכריז על מעשה "הקסם" כביכול.
השיר "אברא קדברא"

לקראת פסטיבל שירי הילדים של 1972 התבקש המפיק אברהם דשא (פשנל) לשלוח הרכב חדש והקים את שלישיית שוקולד מנטה מסטיק בה היו חברות ירדנה ארזי, רותי הולצמן ותמי עזריה. השיר "אברא קדברא" בביצוע השלישייה החדשה שכתבו לאה לופנפלד ומשה וילנסקי, הגיע למקום השני בפסטיבל ובעקבות הצלחתו הוחלט להמשיך בפעילות ההרכב שזכה להצלחה גדולה מאד בשנות השבעים.
השיר מספר על ילד שפותר לעצמו את כל הבעיות על ידי השימוש במילת הקסם. בהמשך זכה השיר לביצועים נוספים, בין המבצעים: אלי גורנשטיין ב"טלאפלא", חני נחמיאס ב"שירים קטנים 8", יעל בר זוהר בקלטת "רדיו גן" ודפנה דקל ב"מותק של פסטיבל".
עוד בתרבות

בספרי הארי פוטר נעשה שימוש במלת הקסם "אבדה קדברה" (במקור: Avada Kedavra, אשר לדברי רולינג היא הגרסה הארמית המקורית) כקללה שהורגת את מי שהיא פוגעת בו. זוהי אחת משלוש "הקללות שאין עליהן מחילה", ושימוש בה נגד אדם אחר דינו מאסר עולם בכלא הקוסמים, אזקבאן. לא ניתן להתגונן מפני הקללה הזו, והיחיד שנותר בחיים לאחר שהוטלה עליו הוא הארי פוטר עצמו.
בזיכיון המדיה "פוקימון" קיים יצור פוקימון בשם "Abra"(אנ'), המתפתח אל "Kadabra", ולבסוף אל "Alakazam".
במשחק "קסם התות" לשליט של ארץ הקסמים קוראים הקוסם אברא.
השיר Abracadabra  של להקת Steve Miller Band (אנ') מ-1981, ובעקבותיו סימפול של הזמר אמינם בשיר "הודיני" מ-2024.
השיר Abracadabra של הזמרת האמריקאית ליידי גאגא מאלבומה השביעי mayhem מ-2025.
ראו גם

הוקוס פוקוס
הערות שוליים

↑  ראו לוח 50-49.KTU 1.6 VI. ובאותו העניין: Mark S. Smith, THE MAGIC OF KOTHAR,, Revue Biblique, Vol. 91, No. 3, in JSTOR
↑  https://he.wikisource.org/wiki/משנה_אבות_ה_א
↑  המקור למתנות שנתן אברהם לבני הפלגשים - מובא במסכת סנהדרין דף צא עמוד א "ולבני הפילגשים אשר לאברהם נתן אברהם מתנת... מאי מתנות? אמר רבי ירמיה בר אבא: מלמד שמסר להם שם טומאה". ופרש רש"י - שם טומאה - "כישוף ומעשה שדים". אברהם שלחם "קדמה אל ארץ בני קדם" [בראשית כה-ו] וביאר ב'העמק דבר' שפירושו 'מזרחה של ארץ המזרח' - המזרח הרחוק. מכאן יש לתלות את מקור המאגיה שבמזרח הרחוק. ולכן בטרם ביצעו כישוף הזכירו את המקור - אביהם אברהם ואמרו "אברהם שדיבר" - כך אברהם אמר לעשות.
↑  מלת הלחש אבראכאדברא - עמרם קהתי (page 1 of 5)
↑  מוזכר בתוך לחש בתלמוד בבלי, מסכת פסחים, דף קי"ב, עמוד א'.
אבות הניהול

| --- | --- |

 מידע כללי
 מאת:  יניב פוגל, זיו אלול
 שפת המקור:  עברית
 תורגם לשפות:  אנגלית (2024)
 סוגה:  הדרכה
 הוצאה
 הוצאה:  ידיעות ספרים
 תאריך הוצאה:  2022
 מספר עמודים:  215
 עורך:  רתם כסלו
 קישורים חיצוניים
 הספרייה הלאומית:  997011009519705171
הספר באנגלית
אבות הניהול הוא ספר הדרכה למנהל ויזם, המבוסס על עקרונות היהדות כפי שהם מתבטאים בפרקי אבות, ומכאן שמו. הספר נכתב בידי יניב פוגל וזיו אלול, ויצא לאור במרץ 2022 בהוצאת ידיעות ספרים.
בהשקת הספר השתתפו, בין היתר, אנשי עסקים, עיתונאים ופוליטיקאים. כל הכנסות הספר מועברות לארגון "בנועם".
בשנת 2024 תורגם הספר לאנגלית, בשם "7 עמודי התווך של המנהיגות". אותה שנה הגיע הספר למקום הראשון בקטגוריית הניהול של ספריית אמזון.
תוכן הספר

מטרת הספר המוצהרת היא "לשלב בין חוכמת העבר לפרקטיקה עכשווית". הספר עוסק בפיתוח אינטליגנציה רגשית אצל המנהל, ניהול עובדים מיטבי ואיזון אידיאלי בין עבודה, בילוי ורוח.
הספר מחולק לשבעה פרקים, שכל אחד מהם נפתח בציטוט מפרקי אבות ויישום שלו כלפי דילמה מודרנית. לאורך כל פרק שלובים מקורות וסיפורים היסטוריים מהיהדות, לצד תובנות והתרחשויות מודרניות ויחד הם מצטרפים לתובנות מעשייות וקונקרטיות. בסוף כל פרק מצורף ריאיון עם מומחה ניהול בינלאומי, דוגמת יוני אסיא, צ'ארלס בואזיז (מנכ"ל אינטקס), ג'ודי קאופמן דייוויס (סמנכ"לית בכירה ודיקרטורית ב-HW) ואחרים.
הערות שוליים

↑  מיכל גלנטי‏, אבות הניהול של פוגל ואלול, באתר וואלה, 3 באפריל 2022
↑  "מ'פרקי אבות' לפסגת קטגוריית הניהול בענקית האינטרנט אמזון"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבות הניהול".
קיוב אנטרטיינמנט

| --- | --- |

 נתונים כלליים
 סוג:  חברת תקליטים
 מייסדים:  הונג סונג-סונג שין יונג-הווא
 תקופת הפעילות:  29 באוגוסט 2006 – הווה (18 שנים)
 משרד ראשי:  סיאול, קוריאה הדרומית
 ענפי תעשייה:  בידור
 עובדים:  79 (2018.9)
  
 http://www.cubeent.co.kr/
 
קיוב אנטרטיינמנט (באנגלית: Cube Entertainment; ובקוריאנית: 유나이티드 큐브 엔터테인먼트) היא חברת בידור דרום קוריאנית, הפועלת כחברת תקליטים, סוכנות, חברת הפקה והוצאה לאור של מוזיקה, ניהול אירועים והפקת הופעות. החברה נוסדה ב-29 באוגוסט 2006 על ידי הונג סונג-סונג ושין יונג הואה תחת השם "Playcube Inc". באפריל 2020 התפטר הונג סונג-סונג מהחברה עקב מחלוקת בעניין בעלות.
נכון ל-2023, בין האמנים החתומים בחברה נמנים הזמרים ג'ו קוון, יו סון-הו, צ'וי יו-ג'ין, להקות הבנות (G)I-dle ו-Lightsum, ולהקות הבנים פנטגון ו-BtoB. מבין האמנים שפעלו תחת החברה בעבר נמנים הזמרים G.NA, רו ג'י הון, היונה, ריין ודון, להקות הבנות 4Minute ו-CLC, ולהקת הבנים Beast.
שותפויות > הפצת מוזיקה

Kakao Entertainment (לשעבר Kakao M)
U-Cube, יוניברסל מיוזיק יפן (יפן)
NetEase Music (סין)
קבוצת עליבאבא (סין)
אמנים

| 0 | 1 | 2 | 3 |
| --- | --- | --- | --- |
|  זמרים ג'ו קוון  לי צ'אנג-סאב  לי מין-היוק  פניאל שין  אים היון-סיק  יוק סונג-ג'ה  סאו און-קוונג  ג'ון סו-יון  יו סון-הו  שיר יוצ'י  צ'ו מי-יון  קינו |  להקות BtoB  פנטגון  (G)I-dle  Lightsum תתי-להקות BtoB Blue  BtoB 4U  Triple H להקות פרויקט Station Young – ג'ון סו-יון (עם סולגי מרד ולווט, צ'ונגהא וסינבי מ-GFriend)  K/DA – סויון ומיון (עם ג'יירה ברנס ומדיסון ביר)  True Damage - סויון (עם בקי ג'י, קיקי פאלמר, דאקמות' ו-Thutmose)  Super Five‏ (다섯장) - הוי (עם MJ מ-Astro, אוק ג'ין-ווק, צ'ו היוק ג'ין מ-A.cian, ופארק היונג-סוק) |  שחקנים נא אין-וו  יוק סונג-ג'ה  לי מין-היוק  יאו וואן  הונגסוק  קוון יון-בין  שין יו-ג'ין  יו סון-הו  יו בין  האן צ'ו-וון  צ'ו מי-יון  מיני  יאן אן  פארק סאן-יונג  סונגיו  קים ג'ין-וו  באק סו-יי  מון סו-יונג |  בדרנים לי הווי-ג'ה  יוק סונג-ג'ה  לי סאנג-ג'ון  פארק מי-סאן  לי יון-ג'י  קים קיונג-אה דוגמנים מון סו-ין משפיענים ג'ונג ג'י-וו |
| 0 | 1 | 2 | 3 |
| --- | --- | --- | --- |
|  זמרים-מלחינים לי מין-היוק  לי צ'אנג-סאב  אים היון-סיק  פניאל שין  יוק סונג-ג'ה  ג'ינו  הוי  הונגסוק  יאו וואן  שינוון  ינאן  יוטו  קינו  ווסוק  ג'ון סו-יון  מיני  שיר יוצ'י |  זמרים-כותבים סאו און-קוונג  לי מין-היוק  לי צ'אנג-סאב  אים היון-סיק  פניאל שין  יוק סונג-ג'ה  קוון יון-בין  ג'ינו  הווי  הונגסוק  יאו וואן  שינוון  ינאן  יוטו  קינו  ווסוק  ג'ון סו-יון  מיני  שיר יוצ'י  צו מי-יון |  מלחינים סו יון-סיק  ג'ה בין-שין (הנדסה ומיקסינג)  סאו גא-וו (צוות הפקה Tenten)  BreadBeat (צוות הפקה Tenten)  סאו יונג-בה (צוות הפקה Tenten)  ביקסנצ'ו, קים טא-הו (צוות הפקה Yummy Tone)  פארק הא-איל (צוות הפקה Yummy Tone)  צ'וי מין-סו (קבוצת הפקה MosPick)  ג'ו סונג-הו (קבוצת הפקה MosPick)  סון יאנג-ג'ין (קבוצת הפקה MosPick)  קאנג דונג-הא (קבוצת הפקה MosPick)  אים סאנג-היוק  צ'ו סונג-הון  נו קיונג-מין  ג'ון דה-וואן  צ'וי קיו-וואן (DAVII)  ג'רי לי  קוון סוק הונג  אוליבייה אקוס קסטלי |  צוות ריקוד סטאר סיסטם, צוות ריקוד (לטווח ארוך)  team3dcolor, צוות ריקוד (אורחים) |
אמנים > אמנים לשעבר

| 0 | 1 | 2 |
| --- | --- | --- |
|  M4M‏ (2013–2014)  או ירי (2013–2015)  ריין (2013–2015)  4Minute‏ (2009–2016) סון ג'י-היון (2009–2016)  האו גא-יון (2009–2016)  ג'ון ג'י-יון (2009–2016)  קוון סו-היון (2009–2016)  קים היונה (2009–2018)  Beast‏ (2009–2016) יון דו ג'ון (2009–2016)  יאנג יו-סאוב (2009–2016)  לי גי-קוונג (2009–2016)  סון דונג-וון (2009–2016)  יונג ג'ון-היונג (2009–2016)  ג'אנג היון-סונג (2009–2021) |  BtoB ג'ונג איל-הון (2012–2020)  G.NA‏ (2010–2016)  רו ג'י-הון (2011–2017)  Trouble Maker‏ (2011-2014)  קים קירי (2012–2018)  שין ג'י-הון (2013–2017)  פארק מין-הא (2015–2017)  סאו וו (2016–2017)  צ'וי דאהון (2016–2017)  CLC‏ (2015–2022) יוג'ין (2015–2022)  סורן (2015–2021)  אלקי (2016–2021)  סונגיון (2015–2022)  ייאון (2015–2022) |  פנטגון דון (2016–2018)  ג'ו וו-צ'אן (2017–2019)  ליי קוואן-לין (2017–2021)  (G)I-dle סוג'ין (2018–2021)  A Train To Autumn‏ (2018–2020) |
ביאורים

↑  על אף שלא הוכרז רשמית על פירוקה, פרופיל הלהקה נמחק בשנת 2020, דבר המסמל כי הלהקה כבר לא פועלת תחת החברה.
בתי מחוקקים לפי מדינה

בית מחוקקים הוא מוסד פוליטי המורכב מנציגיהם של אזרחי המדינה, ומשמש כרשות המחוקקת. בערך זה מופיע פירוט של בתי המחוקקים לפי מדינה.
רשימת בתי המחוקקים > בתי מחוקקים בין-לאומים

| ארגון | שם | רמה | משך השלטון (בשנים) | שיטת בחירות | מושבים | אוכלוסייה למושב | תמ"ג למושב (במיליוני דולרים) |
| --- | --- | --- | --- | --- | --- | --- | --- |
| האיחוד האירופי האיחוד האירופי | הפרלמנט האירופי (Parlamentum Europæum) | תחתון | 5 | בחירות יחסיות | 705 | 667,761 | 20,983 |
| האיחוד האירופי האיחוד האירופי | מועצת האיחוד האירופי (Council of the European Union) | עליון |  | עקיפה (נציגי המועצה הם חברים בממשלות האיחוד) | 27 |  |  |
| האיחוד האפריקאי האיחוד האפריקאי | הפרלמנט הפאן-אפריקאי (Pan-African Parliament) | חד ביתי | 5 | עקיפה (חברי הפרלמנט ממונים על ידי 47 מתוך 53 הפרלמנטים של האיחוד) | 265 | 3,974,098 | 14,180 |
| הליגה הערבית הליגה הערבית | הפרלמנט הערבי (البرلمان العربي) | חד ביתי |  |  | 68 |  |  |
| הקהילה של אמריקה הלטינית והמדינות הקריביות הקהילה של אמריקה הלטינית והמדינות הקריביות | פרלמנט אמריקה הלטינית (Parlamento Latinoamericano) | חד ביתי | 5 | ישירה | 276 |  |  |
| מרקוסור מרקוסור | הפרלמנט של מרקוסור (Parlamento del Mercosur) | חד ביתי | 5 | בחירות יחסיות | 184 | 1,588,889 | 16,228 |
רשימת בתי המחוקקים > בתי מחוקקים של מדינות ריבוניות (מדינות חברות ומשקיפות באו"ם)

| --- | --- |
 :  ראו גם – מדינות לפי שם, מדינות החברות באומות המאוחדות ומשקיפים בעצרת הכללית של האומות המאוחדות
רשימת בתי המחוקקים > בתי מחוקקים של מדינות ריבוניות (מדינות חברות ומשקיפות באו"ם)

| קרואטיה קרואטיה | הפרלמנט הממלכלתי (Hrvatski državni sabor) | הפרלמנט הממלכלתי (Hrvatski državni sabor) | חד ביתי | 4 | בחירות בשיטה היחסית עם שיטת ג'פרסון לפי מחוזות ואחוז חסימה של 5% | 151 | 28,414 |
| רואנדה רואנדה | פרלמנט (Parlement) | בית נבחרים (Chambre des Députés) | תחתון | 5 |  | 80 | 146,121 |
| רואנדה רואנדה | פרלמנט (Parlement) | סנאט (Sénat) | עליון | 8 |  | 26 | 449,603 |
| רומניה רומניה | פרלמנט (Parlamentul) | לשכת הצירים (Camera Deputaților) | תחתון | 4 |  | 329 | 58,416 |
| רומניה רומניה | פרלמנט (Parlamentul) | סנאט (Senatul) | עליון | 4 |  | 137 | 139,005 |
| רוסיה רוסיה | אספה פדרלית (Федеральное Собрание) | דומה ממלכתית (Государственная дума) | תחתון | 5 | 225 נבחרים בשיטה הרובנית, 225 נבחרים בשיטה היחסית | 450 | 318,000 |
| רוסיה רוסיה | אספה פדרלית (Федеральное Собрание) | מועצת הפדרציה (Совет Федерации) | עליון | 4 או 5 (תלוי בסובייקט הפדרלי של הנציגים) | נבחרים על ידי האספות המחוקקות של הסובייקטים פדרליים | 170 | 862,048 |
| שוודיה שוודיה | ריקסדאג (riksdagen) | ריקסדאג (riksdagen) | חד ביתי | 4 | בחירות בשיטה היחסית לפי מחוזות עם אחוז הצבעה של 4% | 349 | 27,286 |
| שווייץ שווייץ | אספה פדרלית (Bundesversammlung) | מועצה לאומית (Nationalrat) | תחתון | 4 | בחירות בשיטה היחסית | 200 | 40,000 |
| שווייץ שווייץ | אספה פדרלית (Bundesversammlung) | מועצת המדינות (Ständerat) | עליון | 4 | הצבעה בשני סיבובים או בחירות בשיטה היחסית כתלות בקנטון | 46 | 173,913 |
| איי שלמה איי שלמה | פרלמנט לאומי (National Parliament) | פרלמנט לאומי (National Parliament) | חד ביתי | 4 |  | 50 | 10,460 |
| תאילנד תאילנד | פרלמנט (รัฐสภา) | בית נבחרים (สภาผู้แทนราษฎร) | תחתון | 4 | 350 נבחרים בשיטה הרובנית (150 נבחרים בשיטה היחסית | 500 | 140,997 |
| תאילנד תאילנד | פרלמנט (รัฐสภา) | סנאט (วุฒิสภา) | עליון | 5 | נבחרים על ידי הממשלה | 250 |  |
| תוניסיה תוניסיה | אספת נציגי העם (مجلس نواب الشعب) | אספת נציגי העם (مجلس نواب الشعب) | חד ביתי | 5 |  | 217 | 49,188 |
| תימן תימן | פרלמנט (البرلمان) | אספת נבחרים (مجلس النواب) | תחתון | 6 |  | 301 | 81,485 |
| תימן תימן | פרלמנט (البرلمان) | מועצת השורא (مجلس الشورى) | עליון | לכל החיים |  | 111 | 220,963 |